Հանրապետութեան նախագահը նշած է, որ հայ-իրանական դիւանագիտական յարաբերութիւններու հաստատումէն ետք անցած 25 տարիներուն երկու երկիրները կառուցած են բարեկամական եւ փոխըմբռնման ու յարգանքի վրայ հիմնուած յարաբերութիւններ: Նախագահը յոյս յայտնած է, որ այդ յարաբերութիւնները նոյն ոգիով պիտի շարունակուին նաեւ ապագային: Նախագահ Սերժ Սարգսեան ընդգծած է, որ Հայաստանը իրանցի գործընկերներուն հետ միշտ կը վարէ անկեղծ ու բաց երկխօսութիւն եւ շահագրգռուած է բարեկամ Իրանի զարգացումով եւ շրջանի կայունութեամբ: